Diari Oficial de la Generalitat Valenciana


Sumari del DOGV 6007, del 06-05-2009 (2009/4766)

Licitació per a la selecció i adjudicació del Programa d'Actuació Integrada de la Unitat d'Execució Única del Pla Parcial de Reforma Interior Modificatiu de l'Ordenació Estructural Avinguda de Dénia d'Alacant.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6007

Data del DOGV
:   06-05-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/4766


Data del document
:   29-04-2009

Organisme emissor
:   Ajuntament d'Alacant

Tipus de document
:   Licitació

Descriptors 

:   * Alacant
    * licitació
    * administració local
    * pla d'urbanisme
    * contracte d'obres

Licitació per a la selecció i adjudicació del Programa d'Actuació Integrada de la Unitat d'Execució Única del Pla Parcial de Reforma Interior Modificatiu de l'Ordenació Estructural Avinguda de Dénia d'Alacant.  
 [2009/4766]  
L'Ajuntament en Ple, en sessió celebrada el dia 25 de febrer de 2009, va acordar iniciar el procediment de concurs per a la gestió indirecta del Programa d'Actuació Integrada del Nou Sector Àrea de Planejament Diferit Núm. 28 Av. de Dénia. En el dit acord es van aprovar les bases particulars per a la programació de l'actuació integrada esmentada, de conformitat amb el que establix l'article 132.1 de la Llei 16/2005, de 30 de desembre, Urbanística Valenciana (LUV), en relació amb els articles 286.2 i 289 del Reglament d'Ordenació i Gestió Territorial i Urbanística (ROGTU).  
Apartat I: poder adjudicador   
A) Nom, adreces i punts de contacte.  
1. L'entitat local adjudicatària del programa és la Gerència Municipal d'Urbanisme de l'Ajuntament d'Alacant. Adreça postal: rambla Méndez Núñez, 40. Localitat: Alacant. Codi postal: 03445. País: Espanya. Unitat Administrativa: Servei Jurídic i Administratiu, Departament de Planejament. Telèfon: 907 431 710. Fax: 579 491 929. Adreça de correu electrònic:   
Pagina web de l'Ajuntament d'Alacant: (Serveis municipals - Urbanisme).  
2. Les bases particulars reguladores del programa d'actuació integrada van ser aprovades per l'Ajuntament en Ple en data 25 de febrer de 2009.  
Les precitades bases poden obtindre's en: vegeu punts de contacte mencionats dalt. (Apartat I. A)1.)  
Les bases particulars s'han publicat en el Butlletí Oficial de la Província d'Alacant de data 8 d'abril de 2009, BOP número 67.  
Les bases generals reguladores del programa d'actuació: regiran les aprovades per l'Ajuntament en Ple, en data 15 de maig de 2008, publicades en el Butlletí Oficial de la Província d'Alacant núm. 104 de 2 de juny de 2008.  
3. Les ofertes o sol·licituds de participació han de presentar-se en el Registre de la Gerència Municipal d'Urbanisme, plaça de Sant Cristòfol, núm. 14, d'Alacant, si la presentació és per correu hauran de dirigir-se a la Gerència Municipal d'Urbanisme de l'Ajuntament d'Alacant. Servei Jurídic i Administratiu, Departament de Planejament. Adreça postal: rambla de Méndez Núñez, 40. Localitat: Alacant. Codi postal: 03467. País: Espanya.   
B) Tipus de poder adjudicador: institució local.   
Apartat II: Objecte del contracte   
A) Descripció   
1. El present contracte té com a objecte el desenvolupament i execució del programa d'actuació integrada que s'especifica en les presents bases particulars, en què es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de la unitat d'execució única del Pla Especial de Reforma Interior Modificatiu de l'Ordenació Estructural Avinguda de Dénia d'Alacant.  
2. Tipus de contracte i emplaçament de les obres, lloc de lliurament o d'execució:   
- Projecte i execució.   
- Emplaçament: franja de sòl amb fatxada a l'avinguda de Dénia entre les avingudes de Pare Esplá i del Pintor Xavier Soler (Gran Via) i el Barri Obrer.  
3. L'anunci fa referència a: contracte públic.  
4. Breu descripció del contracte: desenvolupament i execució del programa d'actuació integrada.   
5. Divisió en lots: no.  
6. S'accepten variants: no.  
B) Quantitat o extensió del contracte.  
1. S'ha establit com a preu màxim de licitació la quantitat d'un milió sis-cents huitanta-dos mil euros (1.682.000,00 €) IVA inclòs.  
2. Opcions: no.  
C) Duració del contracte o termini d'execució: apartat H, punts d) i e) de l'annex a les bases particulars.  
Apartat III: informació de caràcter jurídic, econòmic, financer i tècnic  
A) Condicions relatives al contracte   
1. Depòsits i garanties exigits: totes les proposicions dels interessats per a participar en el concurs del present programa d'actuació integrada han de prestar una garantia provisional equivalent al 2% de l'estimació de les càrregues del programa, IVA no inclòs, estimada en vint-i-nou mil euros (29.000 €), en els termes i condicions exigits en la Llei de Contractes del Sector Públic.  
La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'exclouen les despeses a què es referix l'article 168.2 de la LUV. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.   
Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses a presumpció de temeritat calculada en els termes establits en la legislació de contractes del sector públic. (Base XVI. Garanties de les bases particulars).  
2. Principals condicions de finançament i de pagament o referència a les disposicions que les regulen: no hi consten.  
3. Altres condicions particulars a què esta subjecta l'execució del contracte: vegeu les bases generals i particulars de programació del programa d'actuació integrada.   
B) Condicions de participació   
1. Situació personal dels operadors econòmics, inclosos els requisits relatius a la inscripció en un registre professional o mercantil:  
Podran participar en el concurs per a la selecció i adjudicació del present programa d'actuació integrada totes les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les bases particulars.  
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en la Llei30/2007 de Contractes del Sector Públic.   
2. Capacitat econòmica i financera: la solvència econòmica i financera de l'urbanitzador s'acreditarà per un o alguns dels mitjans indicats en l'article 122 de la Llei 16/2005 Urbanística Valenciana, amb les prescripcions especials que s'hi contenen. (Vegeu base XIV de les bases particulars).  
3. Capacitat tècnica: la solvència tècnica i professional, igualment s'acreditarà per un o més dels mitjans i requisits regulats en l'article 131.2 de la Llei 16/2005 Urbanística Valenciana. (Vegeu base XV de les bases particulars).  
C) Documentació a presentar per cada concursant:  
Sobre A. Les proposicions presentades per cada concursant hauran de distingir i incloure en sobres separats, la documentació assenyalada en el sobre A (alternativa tècnica), sobre B (proposició juridicoeconòmica) i sobre C (documentació).  
Sobre A. Alternativa tècnica, es presentarà obert (base XVIII).   
Sobre B. Proposició juridicoeconòmica, en sobre tancat (base XIX).  
Sobre C. Es presentarà amb el títol de Documentació (base XVII).  
1. La documentació que es troba en poder dels sobres A i B serà objecte de valoració a l'efecte d'aprovació del programa i adjudicació de la condició d'urbanitzador.  
2. El sobre C contindrà la documentació que es detalla a continuació, i que haurà de presentar-se en original o còpies que tinguen caràcter d'autèntiques:   
A. Aquella documentació que acredite la personalitat jurídica del concursant i, si és procedent, la seua representació:  
a) Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
b) Si concorre una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en Urbanisme.  
c) Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
B. Resguard acreditatiu d'haver constituït la garantia provisional en els termes exigits en la base XVI.  
C. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, fins i tot trobar-se al corrent en el compliment de les obligacions tributàries i amb la Seguretat Social imposades per les disposicions vigents  
D. Els documents que acrediten els requisits de solvència tècnica i professional, econòmica i financera.  
E. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre'ls.  
F. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals punts.  
G. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
3. Cada concursant no podrà presentar més d'una proposició, encara que es permet la inclusió d'una variant. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
4. Si l'últim dia del termini de presentació de proposicions coincidix amb dissabte, diumenge o festiu, el termini es prolongarà fins al dia hàbil següent.  
5. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública, pel termini d'un mes, dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat i depositarà una còpia d'estos en la seu de l'Ajuntament, i els exposaran al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.   
Apartat IV: procediment   
A) Tipus de procediment   
1. Tipus de procediment: obert.  
B) Criteris d'adjudicació   
1. Criteris d'adjudicació: (apartat M de l'annex al plec de bases particulars).  
D'acord amb el que disposeu els articles 312 i 313 del ROG, en relació amb els articles 135 i 137.1 de la LUV, s'establixen els següents criteris objectius per a la puntuació de l'alternativa tècnica i de la proposició juridicoeconòmica que es presenten pels aspirants a urbanitzador.  
M.1.Valoració relativa de l'alternativa tècnica en relació amb la proposició juridicoeconòmica.  
L'alternativa tècnica del programa ha d'anar acompanyada d'un pla de reforma interior modificatiu de l'ordenació estructural. L'ordenació detallada i la gestió de l'àmbit de l'actuació és l'objecte bàsic del concurs, i les càrregues d'urbanització són molt reduïdes, per la qual cosa l'alternativa tècnica ha de tindre un pes específic molt gran respecte a la proposició juridicoeconòmica. De conformitat amb el que establix l'article 312.2.a), la ponderació de cada un dels documents sobre la puntuació total serà la següent:  
a) Alternativa tècnica i instrument de planejament: 75%  
b) Proposició juridicoeconòmica: 25%  
M.2. Criteris de puntuació de l'alternativa tècnica i instrument de planejament.  
A estos documents se'ls atribuïx un total de 100 punts. La ponderació dels criteris de valoració serà la següent:  
a) Qualitat tècnica de l'ordenació proposada: : 50 punts  
Es tindrà en compte l'adequació de l'ordenació proposada als objectius urbanístics expressats en les presents bases. En particular, es valoren els aspectes que a continuació s'indiquen, assignant a cada un d'ells la puntuació que es detalla.  
· Solució d'ordenació general que supose una millor disposició de l'edificació privada i dels sòls dotacionals, a fi de conformar un conjunt homogeni i amb identitat pròpia: 20 punts.  
· Solució de disposició de l'edificació i dels espais lliures de parcel·la en relació a la percepció de l'actuació, de manera que s'obtinga una imatge homogènia i atractiva de l'avinguda de Dénia.: 15 punts  
· Traçat i disseny de la xarxa viària i de les zones verdes, valorant la seua integració en el conjunt de l'actuació: 5 punts  
· Tractament normatiu i justificació gràfica de la disposició de les edificacions, a fi de garantir que s'aconseguisca el resultat proposat: 5 punts  
· Assignacions d'usos a les edificacions, primaran aquelles solucions en què els usos establits en l'ordenació proposada siguen obligatoris, respecte a aquelles altres més flexibles.: 5 punts  
b) Integració de l'actuació en el seu entorn: 15 punts  
Es valorarà que la proposta d'ordenació aconseguisca una adequada integració de l'actuació en el seu entorn urbà. En particular, es consideraran els aspectes que a continuació s'indiquen, amb la puntuació que s'assenyala per a cada un d'ells.  
· Solució proposada per al conjunt edificatori com a fatxada unitària de l'avinguda de Dénia, en relació amb les edificacions existents en este viari i amb les situades en les seues proximitats. Es justificarà per mitjà d'esquemes dels volums resultants: 10 punts  
· Solució proposada per a resoldre la transició entre la morfologia del barri Obrer i l'ordenació proposada per a l'àmbit de l'actuació: 5 punts  
c) Estructuració de les dotacions públiques: 5 punts  
Es valorarà l'estructuració i ordenació dels sòls dotacionals, a fi que estos constituïsquen elements conformadors de l'ordenació proposada. En particular, es ponderaran els factors següents:  
· Disposició i tractaments dels espais lliures públics i dels equipaments, com a elements estructurants de l'ordenació i per a la millor utilització i gaudi d'estos pels ciutadans: 3 punts  
· Increment de la superfície dotacional respecte als mínims exigits legalment: 2 punts  
d) Qualitat tècnica de la urbanització: : 10 punts  
Es valorarà la qualitat tècnica de les solucions proposades per a la urbanització, ponderant els factors següents:  
· Disseny i qualitat de les propostes realitzades, especialment en el tractament de les zones verdes: 8 punts  
· Qualitat tècnica del projecte d'urbanització referida al contingut documental descriptiu i justificatiu, tant gràfic com escrit: 2 punts  
e) Habitatges de protecció pública: 5 punts  
Es valorarà el nombre, disseny, ubicació i qualitat dels habitatges sotmesos a algun règim de protecció pública que es comprometa a promoure l'urbanitzador i que superen els mínims legalment establits.  
f) Programes de restauració paisatgística: 5 punts  
Es ponderarà la inversió en programes de restauració paisatgística, considerant com a objecte complementari del programa d'actuació integrada, d'acord amb les directrius establides en els articles 30 a 35 de la Llei 4/2004, de 30 de juny, d'Ordenació del Territori i Protecció del Paisatge. Hauran d'identificar-se els àmbits de restauració, amb la seua superfície concreta i les solucions proposades.  
g) Termini d'execució del programa d'actuació integrada: 6 punts  
Es valorarà, amb la puntuació màxima indicada, el menor termini de temps oferit en la redacció dels documents que és necessari realitzar per al desenvolupament de l'actuació, així com en l'execució de la urbanització.  
h) Compromís d'edificació simultània: 1 punt  
Es valoraran els compromisos d'edificació simultània a la urbanització dels solars resultants de l'actuació  
i) Compromisos addicionals: 1 punt  
Es valoraran els compromisos addicionals assumits voluntàriament per l'urbanitzador i a càrrec seu.  
j) Mitjans per al control: 2 punts  
Es valoraran els mitjans per al control proposats per l'aspirant a urbanitzador de cada una de les prestacions que constituïxen l'objecte del programa.  
M.3. Criteris de puntuació de la proposició juridicoeconòmica.  
A este document se li atribuïx un total de 100 punts. La ponderació dels criteris de valoració serà la següent:  
a) Càrregues d'urbanització: 30 punts  
· Es donarà una major puntuació a l'oferta que propose el menor import de les càrregues d'urbanització previstes en l'apartat 1 de l'article 168 de la LUV, prenent com a referència els quadros de preus de pràctica més usual, expressats en euros per metre quadrat d'edificabilitat ponderada: fins a 10 punts  
· S'atorgarà la major puntuació a l'oferta que presente una justificació més detallada de les indemnitzacions previstes en l'article 168.2.a) de la LUV per destrucció de construccions i edificacions i cessament i trasllat de les activitats que resulten incompatibles amb el planejament; es ponderarà el major nivell de detall de la justificació i del detall dels conceptes a incloure en la valoració: 20 punts  
b) Valoració dels terrenys: 20 punts  
Es donarà una major puntuació a l'oferta que propose una major valoració dels terrenys a l'efecte de fixar el coeficient de canvi per al pagament en espècie i que, per tant, supose una menor proporció de solars o d'aprofitament que, en concepte de retribució a l'urbanitzador, ha de ser posat a disposició d'este per mitjà de la reparcel·lació forçosa, en el cas de pagament en sòl o en aprofitament. Els criteris de puntuació seran els següents:  
· Es donarà major puntuació a l'oferta que realitze una més detallada justificació del valor dels terrenys detallant-la en funció dels usos previstos basant-los, a més, en estudis de mercat i/o en aplicació de preus màxims establits legalment: fins a 10 punts  
· Justificació detallada de la proporció d'aprofitament i, en conseqüència, de solars afectes al pagament de les càrregues imputables a cada edificabilitat ponderada segons el seu ús, donant un valor major a la proposició que oferisca una menor proporció d'estos: fins a 10 punts  
c) Propietat de sòl adherida a la proposta: : 45 punts  
Major proporció de propietat de sòl adherida a la proposta del programa.  
· Obligacions especials d'edificació: major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 15 punts  
· Adhesió a la proposta: major proporció de terrenys els propietaris dels quals s'hagen adherit a la proposta de programa presentada per l'urbanitzador: 15 punts  
· Agrupació d'interés urbanístic: proposta presentada per una agrupació d'interés urbanístic legalment constituïda i, almenys, en tràmit d'inscripció en el registre autonòmic: 15 punts  
d) Compromisos financers: 5 punts  
Compromisos financers per a l'execució de les obligacions complementàries assumides voluntàriament i a costa seua per l'urbanitzador.  
M.4. Puntuació mínima a aconseguir per l'alternativa tècnica i instrument de planejament.  
Perquè la proposta juridicoeconòmica puga ser objecte d'informe i valoració, l'alternativa tècnica i instrument de planejament haurà d'aconseguir com a mínim una puntuació de 60 punts. Si no aconseguix el mínim esmentat, la proposta d'alternativa tècnica es considerarà rebutjada i, en conseqüència, no s'haurà d'emetre informe de la proposició juridicoeconòmica corresponent en la fase següent.  
2. Es realitzarà una subhasta electrònica- no.   
C) Informació administrativa.   
1. Número de referència que el poder adjudicador assigna a l'expedient: Programa d'Actuació Integrada de la Unitat d'Única del Pla de Reforma Interior Modificatiu de l'Ordenació Estructural Avinguda de Dénia d'Alacant.  
2. Termini de recepció d'ofertes i sol·licituds de participació: les proposicions dels interessats hauran de presentar-se en el termini de cinc mesos a comptar de la data d'enviament de l'anunci de licitació al Diario Oficial de la Unión Europea.  
3. Llengua o llengües en què pot redactar-se l'oferta o sol·licitud de participació: ÉS: (espanyol) o valencià.   
Apartat V: informació complementària  
1. El present anunci va ser enviat al Diario Oficial de la UnióN Europea el 28 d'abril de 2009.  
Alacant, 29 d'abril de 2009.- L'alcaldessa: Sonia Castedo Ramos. El vicesecretari: Germán Pascual Ruiz-Valdepeñas.